དཔལ་འབྱོར་འཕེལ་རྒྱས་ཡུན་རིང་ལེགས་པའི་ཕྱོགས་སུ་རྒྱུན་འཁྱོངས་ཐུབ་པ་བྱེད་པར་རང་ལྗོངས་ཀྱི་ངོས་ནས་བལྟས་ཚེ་ངེས་པར་དུ་ཕྱོགས་ཡོངས་ནས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་མཐའ་འཁྱོངས་དང་།ཐོག་མཐའ་བར་གསུམ་དུ་སྤྱི་ཁྱབ་ཧྲུའུ་ཅིའི་རྒྱལ་སྲིད་སྐྱོང་ལུགས་སྐོར་གྱི་འདུ་ཤེས་གསར་པ་དང་།དགོངས་པ་གསར་པ།འཐབ་ཇུས་གསར་པ་བཅས་ཀྱིས་བསམ་བློར་དྲག་ཆས་སྤྲས་ཏེ་ལག་ལེན་ལ་མཛུབ་ཁྲིད་བྱ་རྒྱུ་མཐའ་འཁྱོངས།ངེས་པར་དུ་འཕེལ་རྒྱས་ཀྱི་དགོངས་པ་གསར་པ་མཐའ་འཁྱོངས་བཅས་བྱེད་དགོས།བོད་ལྗོངས་འཕེལ་རྒྱས་ཀྱི་དུས་མཚམས་རང་བཞིན་གྱི་ཁྱད་ཆོས་ཁོང་དུ་གཏིང་ཟབ་ཆུད་པ་བྱས་ནས་གསར་གཏོད་དང་།མཐུན་སྦྱོར།ལྗང་མདོགསྒོ་དབྱེ།མཉམ་སྤྱོད་བཅས་ཀྱི་འདུ་ཤེས་འཕེལ་རྒྱས་ཀྱི་བརྒྱུད་རིམ་ཧྲིལ་པོ་དང་ལས་དོན་གྱི་ཕྱོགས་ཁག་ཏུ་ཁྱབ་པ་བྱེད་དགོས།ངེས་པར་དུ་སྒྱུར་བཅོས་གཏིང་ཟབ་བྱེད་དགོས།བློ་བརྟན་འགྱུར་མེད་ཀྱིས་ཀྲུང་དབྱང་གིས་བཀོད་སྒྲིག་གནང་བའི་སྒྱུར་བཅོས་ཀྱི་ལས་འགན་ཁག་ལ་སྐུལ་འདེད་བཏང་སྟེ།དོན་དངོས་དང་ཟུང་འབྲེལ་བྱེད་པ་དང་ཐོན་ཁུངས་བཀོད་སྒྲིག་བྱེད་ལེགས་སུ་གཏོང་བ།སྲིད་གཞུང་གི་འགན་ནུས་བསྒྱུར་བ།འཕེལ་རྒྱས་ཀྱི་སྒུལ་ནུས་གསར་པ་སྐྱེད་སྲིད་བཅས་བྱས་ནས་དམངས་འཚོར་ཕན་པ་འདོགས་དགོས།